ഡെസര്ട്ട് ഹോട്ട്സ്പ്രിങ്സ്

ഡെസർട്ട് ഹോട്ട് സ്പ്രിങ്സ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൗണ്ടിയിലെ ഒരു നഗരമാണ്. ഡി.എച്ച്.എസ് എന്ന ചുരുക്കപ്പേരിലും ഈ നഗരം അറിയപ്പെടുന്നു. കോച്ചെല്ലാ താഴ്‍വരയുടെ ഭൂമിശാസ്ത്ര മേഖലയ്ക്കുള്ളിലായി സ്ഥിതിചെയ്യുന്ന ഈ നഗരം ചിലപ്പോഴൊക്കെ ഡെസർട്ട് എമ്പയർ എന്നും അറിയപ്പെടുന്നു. 2000 ലെ സെൻസസിൽ 16,582 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 25,938 ആയിരുന്നു ആയി വർദ്ധിച്ചിരുന്നു. ഈ പ്രദേശത്ത് പ്രകൃതിദത്തമായ നിരവധി ചൂടു നീരുറവകൾ നിലനിൽക്കുന്നതിനാലാണ് നഗരത്തിന് ഈ പേരു ലഭിച്ചത്. സ്വാഭാവികമായി ചൂടുള്ളതും തണുത്തതുമായ ധാതു നീരുറവകളുള്ള ലോകത്തിലെ ഏതാനും സ്ഥലങ്ങളിൽ ഒന്നാണിത്.Desert Hot Springs Historical Society (2014). Desert Hot Springs (Images of America). Arcadia Publishing. Page 7. . അമേരിക്കൻ ഐക്യനാടുകളിലെ ചൂടു ധാതുനീരുറവകളുടെ ഏറ്റവും വലിയ ശേഖരമാണ് ഡെസേർട്ട് ഹോട്ട് സ്പ്രിംഗ്സിലുള്ളത്. ഏകദേശം ഇരുപതിലധികം പ്രകൃതിദത്ത ധാതു നീരുറവകൾ നഗരത്തിനു സമീപത്തുണ്ട്.Vokac, David and Joan (2017). Desert Hot Springs, California: Spa Town, U.S.A. Westphalia Press. Page 3. . മറ്റു ചൂടു നീരുറവകളിൽ നിന്നു വ്യത്യസ്തമായി, നഗരത്തിലെ ധാതു നീരുറവുകൾ ഗന്ധമില്ലാത്തവയാണ്.Vechten, Ken Van (2010). Insider’s Guide to Palm Springs. Rowman & Littlefield. Page 78. .Vokac, David and Joan (2017). Desert Hot Springs, California: Spa Town, U.S.A. Westphalia Press. Page 3. .

 ചരിത്രം 
ഇരുപതാം നൂറ്റാണ്ടിന് മുൻപ് പാം സ്പ്രിങ്ങ്സിന്റെ വടക്കുഭാഗത്ത് വസിച്ചിരുന്ന ഒരേയൊരു ജനത സെവൻ പാംസ് ഗ്രാമത്തിലെ കഹൂയില്ല ഇന്ത്യൻസ് ആയിരുന്നു.Desert Hot Springs Historical Society (2014). Desert Hot Springs (Images of America). Arcadia Publishing. Page 27. . ഇന്നത്തെ ഡെസർട്ട് ഹോട്ട് സ്പ്രിങ്സ് പ്രദേശത്ത് കഹൂയില്ല ജനത ഒരിക്കലും സ്ഥിരതാമസമുറപ്പിച്ചിരുന്നില്ല.Desert Hot Springs Historical Society (2014). Desert Hot Springs (Images of America). Arcadia Publishing. Page 11. .  ശൈത്യകാലങ്ങളിൽ ഈ പ്രദേശത്തെ ഇളം ചൂടുള്ള കാലാവസ്ഥ മൂലം അവർ പലപ്പോഴും ഇവിടെ തങ്ങാറുണ്ടായിരുന്നു.Desert Hot Springs Historical Society (2014). Desert Hot Springs (Images of America). Arcadia Publishing. Page 7. .

 ഭൂമിശാസ്ത്രം 
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 23.6 ചതുരശ്ര മൈൽ (61 ചതുരശ്ര കിലോമീറ്റർ) ആണ്. അതിൽ 99.89% കരഭൂമിയും, 0.11% ഭാഗം വെള്ളം ഉൾപ്പെട്ടതുമാണ്. സൻ ബർണാർഡിനോ മലനിരകൾ, സാൻജസീന്തോ മലനിരകൾ എന്നീ രണ്ട് രണ്ടു പർവ്വതനിരകൾക്കിടയിലുള്ള പ്രദേശമാണ് ഡെസേർട്ട് ഹോട്ട് സ്പ്രിംഗ്സ്.Desert Hot Springs Historical Society (2014). Desert Hot Springs (Images of America). Arcadia Publishing. Page 8. . ബിഗ് മൊറോംഗോ കാന്യൺ പ്രിസർവ്വ്, ജോഷ്വ ട്രീ ദേശീയോദ്യാനം എന്നിവയ്ക്ക് തൊട്ടു തെക്കായി ഈ നഗരം സ്ഥിതി ചെയ്യുന്നു. സോണോറെൻ മരുഭൂമിയിലെ കൊളറാഡോ മരുഭൂമേഖലയിലാണ് ഇതിൻറെ സ്ഥാനം.

 അവലംബം 

വർഗ്ഗം:കാലിഫോർണിയയിലെ നഗരങ്ങൾ